Predstavy o práve, tzn. čo ako právo v danom štáte platí, sú špecifickou formou spoločenského vedomia, predstavujúcou súhrn právnych názorov, ideí a predstáv ľudí o práve, v ktorých sa prejavujú ich vzťahy k právu, poznanie a hodnotenie práva. Tieto predstavy sa však od platného práva často odlišujú, a to podstatne. Druhú rovinu predstavujú názory na právo, tzn. hodnotenie platného práva a v tej súvislosti, čo by sa malo v budúcnosti zmeniť, upraviť inak a pod.
Rozlišujeme individuálne, skupinové a spoločenské právne vedomie a ďalej právne vedomie, ktoré odráža platné právo (de lege lata) a právne vedomie o tom, aké by malo právo z hľadiska správnosti a spravodlivosti byť (de lege ferenda).
Malý parlamentný slovník. VII. volebné obdobie Národnej rady Slovenskej republiky. Bratislava: Kancelária Národnej rady Slovenskej republiky 2017.
pozostáva z dvoch rovín – z predstavy o práve a názorov na právo
PODĽA: Malý parlamentný slovník. VII. volebné obdobie Národnej rady Slovenskej republiky. Bratislava: Kancelária Národnej rady Slovenskej republiky 2017.